title: Euroopa Parlamendi ja nõukogu direktiiv 2008/22/EÜ, 11. märts 2008 , millega muudetakse direktiivi 2004/109/EÜ läbipaistvuse nõuete ühtlustamise kohta teabele, mis kuulub avaldamisele emitentide kohta, kelle väärtpaberid on lubatud reguleeritud turul kauplemisele, seoses komisjoni rakendusvolitustega

text:
               19.3.2008

               ET

               Euroopa Liidu Teataja

               L 76/50

      EUROOPA PARLAMENDI JA NÕUKOGU DIREKTIIV 2008/22/EÜ,
   11. märts 2008,
   millega muudetakse direktiivi 2004/109/EÜ läbipaistvuse nõuete ühtlustamise kohta teabele, mis kuulub avaldamisele emitentide kohta, kelle väärtpaberid on lubatud reguleeritud turul kauplemisele, seoses komisjoni rakendusvolitustega
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artikleid 44 ja 95,
   võttes arvesse komisjoni ettepanekut,
   võttes arvesse Euroopa Majandus- ja Sotsiaalkomitee arvamust, (1)

   võttes arvesse Euroopa Keskpanga arvamust, (2)

   toimides asutamislepingu artiklis 251 sätestatud korras, (3)

   ning arvestades järgmist:

               (1)

               Direktiivis 2004/109/EÜ (4) on sätestatud, et teatavad meetmed tuleb vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused. (5)

               (2)

               Otsust 1999/468/EÜ on muudetud otsusega 2006/512/EÜ, millega kehtestati kontrolliga regulatiivmenetlus üldmeetmete vastuvõtmise jaoks, mille eesmärk on muuta asutamislepingu artiklis 251 osutatud korras vastuvõetud põhiaktide vähemolulisi sätteid, muu hulgas mõningaid selliseid sätteid välja jättes või täiendades seda uute vähemoluliste sätetega.

               (3)

               Et kontrolliga regulatiivmenetlus oleks kohaldatav õigusaktide suhtes, mis on vastu võetud asutamislepingu artiklis 251 osutatud korras ja mis on juba jõustunud, peab neid õigusakte vastavalt otsust 2006/512/EÜ käsitlevale Euroopa Parlamendi, nõukogu ja komisjoni avaldusele (6) kohandama kooskõlas kehtivate menetlustega.

               (4)

               Komisjonile tuleks anda volitus võtta vastu direktiivi 2004/109/EÜ rakendamiseks vajalikud meetmed, et selgitada kõnealuses direktiivis esitatud teatavate mõistete tehnilisi aspekte, eriti tavalise lühikese maksetsükli maksimaalset pikkust, kauplemispäevade kalendrit, olukordi, mille korral pidanuks isik teada saama hääleõiguste omandamisest või võõrandamisest, sõltumatuse tingimusi, mida turutegijad ja fondivalitsejad peavad järgima; et võtta arvesse finantsturgude tehnilist arengut; et selgitada audiitorite ülevaate olemust, määratleda raamatupidamise lühendatud konsolideerimata aruannete minimaalselt nõutav sisu; et täpsustada veelgi olulistest osalustest teatamise ja nende avalikustamise korda ning emitendi päritoluliikmesriigi pädevale asutusele korraldatud teabe esitamise korda; et määratleda miinimumstandardid korraldatud teabe levitamiseks ja säilitussüsteemide kasutuselevõtmiseks. Kuna need on üldmeetmed ja nende eesmärk on muuta direktiivi 2004/109/EÜ vähemolulisi sätteid, muu hulgas täiendades seda uute vähemoluliste sätetega, tuleb need vastu võtta vastavalt otsuse 1999/468/EÜ artiklis 5a sätestatud kontrolliga regulatiivmenetlusele.

               (5)

               Direktiivis 2004/109/EÜ on sätestatud komisjoni rakendusvolituste tähtaeg. Oma avalduses otsuse 2006/512/EÜ kohta on Euroopa Parlament, nõukogu ja komisjon kinnitanud, et otsuses 2006/512/EÜ nähakse ette rahuldav horisontaalne lahendus Euroopa Parlamendi soovile kontrollida kaasotsustamismenetluse teel vastuvõetud õigusaktide rakendamist ning et vastavalt sellele tuleks komisjonile anda rakendusvolitused ilma tähtajata. Euroopa Parlament ja nõukogu teatasid ka oma kavatsusest tagada, et ettepanekud, mille eesmärk on tunnistada kehtetuks õigusaktide sätted, milles kehtestatakse komisjoni rakendusvolituste tähtaeg, võetakse vastu võimalikult kiiresti. Pärast kontrolliga regulatiivmenetluse kehtestamist tuleks välja jätta säte, millega kehtestatakse direktiivis 2004/109/EÜ kõnealune tähtaeg.

               (6)

               Komisjon peaks korrapäraselt hindama talle rakendusvolitusi andvate õigusnormide toimimist, et võimaldada Euroopa Parlamendil ja nõukogul kindlaks teha, kas nimetatud volituste ulatus ja komisjonile kehtestatud menetluslikud nõuded on asjakohased ning tagavad nii tõhususe kui ka demokraatliku vastutuse.

               (7)

               Seepärast tuleks direktiivi 2004/109/EÜ vastavalt muuta.

               (8)

               Kuna direktiivi 2004/109/EÜ käesoleva direktiiviga tehtavad muudatused on tehnilist laadi ja käsitlevad üksnes komiteemenetlust, ei pea liikmesriigid neid üle võtma. Seetõttu ei ole vaja kehtestada ülevõtmissätteid,

         ON VASTU VÕTNUD KÄESOLEVA DIREKTIIVI:
   Artikkel 1
   Muudatused
   Direktiivi 2004/109/EÜ muudetakse järgmiselt.

               1.

               Artikli 2 lõige 3 asendatakse järgmisega:
               „3.   Järgimaks tehnilisi arenguid finantsturgudel ja kindlustamaks lõike 1 ühetaolist kohaldamist, võtab komisjon lõikes 1 sätestatud mõistete kohta vastu rakendusmeetmed vastavalt artikli 27 lõigetes 2 ja 2a osutatud menetlustele.
               Komisjon eelkõige:

                           a)

                           sätestab, sisustamaks lõike 1 punkti i alapunkti ii, protseduurilise korra, mille kohaselt emitent teeb päritoluliikmesriigi valiku;

                           b)

                           kohandab, kui see peaks olema vajalik lõike 1 punkti i alapunktis ii nimetatud päritoluliikmesriigi valikuks, emitendi kolmeaastase tegevuse nõuet vastavalt uutele ühenduse õigusaktide nõuetele seoses reguleeritud turul kauplemisele lubamisega;

                           c)

                           sisustamaks lõike 1 punkti l, koostab vastavalt artikli 27 lõikes 2 osutatud regulatiivmenetlusele informatiivse nimekirja abivahenditest, mille abil edastatavat infot ei loeta edastatuks elektroonilisel teel, võttes arvesse Euroopa Parlamendi ja nõukogu 22. juuni 1998. aasta direktiivi 98/34/EÜ (millega nähakse ette tehnilistest standarditest ja eeskirjadest ning infoühiskonna teenuste eeskirjadest teatamise kord) (7) V lisa.

                     Teise lõigu punktides a ja b osutatud meetmed, mille eesmärk on muuta käesoleva direktiivi vähemolulisi sätteid, täiendades seda, võetakse vastu vastavalt artikli 27 lõikes 2a osutatud kontrolliga regulatiivmenetlusele.

               2.

               Artikli 5 lõiget 6 muudetakse järgmiselt:

                           a)

                           esimesest lõigust jäetakse välja sõnad „vastavalt artikli 27 lõikes 2 osutatud menetlusele”;

                           b)

                           kolmas lõik asendatakse järgmisega:
                           „Punktis a osutatud meetmed võetakse vastu vastavalt artikli 27 lõikes 2 osutatud regulatiivmenetlusele. Punktides b ja c osutatud meetmed, mille eesmärk on muuta käesoleva direktiivi vähemolulisi sätteid, täiendades seda, võetakse vastu vastavalt artikli 27 lõikes 2a osutatud kontrolliga regulatiivmenetlusele.
                           Vajaduse korral võib komisjon kohandada ka lõikes 1 osutatud viieaastast perioodi. See meede, mille eesmärk on muuta käesoleva direktiivi vähemolulisi sätteid, võetakse vastu vastavalt artikli 27 lõikes 2a osutatud kontrolliga regulatiivmenetlusele.”

               3.

               Artikli 9 lõige 7 asendatakse järgmisega:
               „7.   Järgimaks tehnilisi arenguid finantsturgudel ja kindlustamaks käesoleva artikli lõigete 2, 4 ja 5 ühetaolist kohaldamist, võtab komisjon vastu rakendusmeetmed. Meetmed, mille eesmärk on muuta käesoleva direktiivi vähemolulisi sätteid, täiendades seda, võetakse vastu vastavalt artikli 27 lõikes 2a osutatud kontrolliga regulatiivmenetlusele.
               Komisjon täpsustab käesoleva artikli lõikes 4 osutatud „tavalise lühikese maksetsükli” maksimaalse pikkuse, samuti päritoluliikmesriigi pädeva asutuse vastavad kontrollimehhanismid. Meetmed, mille eesmärk on muuta käesoleva direktiivi vähemolulisi sätteid, täiendades seda, võetakse vastu vastavalt artikli 27 lõikes 2a osutatud kontrolliga regulatiivmenetlusele.
               Lisaks võib komisjon vastavalt artikli 27 lõikes 2 osutatud regulatiivmenetlusele koostada käesoleva artikli lõikes 2 osutatud sündmuste nimekirja.”

               4.

               Artikli 12 lõiget 8 muudetakse järgmiselt:

                           a)

                           sõnad „vastavalt artikli 27 lõikes 2 sätestatud menetlusele” jäetakse välja;

                           b)

                           lisatakse järgmine lõik:
                           „Meetmed, mille eesmärk on muuta käesoleva direktiivi vähemolulisi sätteid, täiendades seda, võetakse vastu vastavalt artikli 27 lõikes 2a osutatud kontrolliga regulatiivmenetlusele.”

               5.

               Artikli 13 lõiget 2 muudetakse järgmiselt:

                           a)

                           sõnad „vastavalt artikli 27 lõikes 2 sätestatud menetlusele” jäetakse välja;

                           b)

                           lisatakse järgmine lõik:
                           „Meetmed, mille eesmärk on muuta käesoleva direktiivi vähemolulisi sätteid, täiendades seda, võetakse vastu vastavalt artikli 27 lõikes 2a osutatud kontrolliga regulatiivmenetlusele.”

               6.

               Artikli 14 lõiget 2, artikli 17 lõiget 4 ja artikli 18 lõiget 5 muudetakse järgmiselt:

                           a)

                           sõnad „vastavalt artikli 27 lõikes 2 sätestatud menetlusele” jäetakse välja;

                           b)

                           lisatakse järgmine lause:
                           „Meetmed, mille eesmärk on muuta käesoleva direktiivi vähemolulisi sätteid, täiendades seda, võetakse vastu vastavalt artikli 27 lõikes 2a osutatud kontrolliga regulatiivmenetlusele.”

               7.

               Artikli 19 lõiget 4 muudetakse järgmiselt:

                           a)

                           esimesest lõigust jäetakse välja sõnad „vastavalt artikli 27 lõikes 2 sätestatud menetlusele”;

                           b)

                           lisatakse järgmine lõik:
                           „Esimeses ja teises lõigus osutatud meetmed, mille eesmärk on muuta käesoleva direktiivi vähemolulisi sätteid, täiendades seda, võetakse vastu vastavalt artikli 27 lõikes 2a osutatud kontrolliga regulatiivmenetlusele.”

               8.

               Artikli 21 lõiget 4 muudetakse järgmiselt:

                           a)

                           esimesest lõigust jäetakse välja sõnad „vastavalt artikli 27 lõikes 2 osutatud menetlusele”;

                           b)

                           lisatakse järgmine lõik:
                           „Esimeses, teises ja kolmandas lõigus osutatud meetmed, mille eesmärk on muuta käesoleva direktiivi vähemolulisi sätteid, täiendades seda, võetakse vastu vastavalt artikli 27 lõikes 2a osutatud kontrolliga regulatiivmenetlusele.”

               9.

               Artiklit 23 muudetakse järgmiselt:

                           a)

                           lõiget 4 muudetakse järgmiselt:

                                       i)

                                       pärast esimest lõiku lisatakse järgmine lõik:
                                       „Esimese lõigu punkti ii raames võtab komisjon vastu ka rakendusmeetmed nende standardite hindamise kohta, mis puudutavad rohkem kui ühe riigi emitente. Meetmed, mille eesmärk on muuta käesoleva direktiivi vähemolulisi sätteid, täiendades seda, võetakse vastu vastavalt artikli 27 lõikes 2a osutatud kontrolliga regulatiivmenetlusele.”;

                                       ii)

                                       lisatakse järgmine lõik:
                                       „Eelmise lõigu raames võtab komisjon vastu ka rakendusmeetmed, mille eesmärk on kehtestada üldised samaväärsuse kriteeriumid rohkem kui ühe riigi emitente puudutavate raamatupidamisstandardite kohta. Meetmed, mille eesmärk on muuta käesoleva direktiivi vähemolulisi sätteid, täiendades seda, võetakse vastu vastavalt artikli 27 lõikes 2a osutatud kontrolliga regulatiivmenetlusele.”;

                           b)

                           lõiget 5 muudetakse järgmiselt:

                                       i)

                                       sõnad „vastavalt artikli 27 lõikes 2 sätestatud menetlusele” jäetakse välja;

                                       ii)

                                       lisatakse järgmine lause:
                                       „Meetmed, mille eesmärk on muuta käesoleva direktiivi vähemolulisi sätteid, täiendades seda, võetakse vastu vastavalt artikli 27 lõikes 2a osutatud kontrolliga regulatiivmenetlusele.”;

                           c)

                           lõikele 7 lisatakse järgmine lõik:
                           „Komisjon võtab vastu ka rakendusmeetmed, mille eesmärk on kehtestada esimeses lõigus ette nähtud üldised samaväärsuse kriteeriumid. Meetmed, mille eesmärk on muuta käesoleva direktiivi vähemolulisi sätteid, täiendades seda, võetakse vastu vastavalt artikli 27 lõikes 2a osutatud kontrolliga regulatiivmenetlusele.”

               10.

               Artiklit 27 muudetakse järgmiselt:

                           a)

                           lisatakse järgmine lõige:
                           „2a.   Käesolevale lõikele viitamisel kohaldatakse otsuse 1999/468/EÜ artikli 5a lõikeid 1 kuni 4 ja artiklit 7, võttes arvesse selle otsuse artikli 8 sätteid.”;

                           b)

                           lõiked 3 ja 4 asendatakse järgmisega:
                           „3.   31. detsembriks 2010 ja seejärel vähemalt iga kolme aasta tagant vaatab komisjon läbi tema rakendusvolitustega seotud õigusnormid ning esitab Euroopa Parlamendile ja nõukogule aruande nimetatud volituste toimimise kohta. Aruandes uuritakse eelkõige, kas komisjon peaks esitama ettepanekuid käesoleva direktiivi muutmiseks, et tagada komisjoni rakendusvolituste asjakohane ulatus. Järeldustele selle kohta, kas muutmine on vajalik või mitte, lisatakse üksikasjalikud põhjendused. Aruandele lisatakse vajaduse korral õigusakti ettepanek komisjoni rakendusvolituste sätete muutmiseks.”

         Artikkel 2
   Jõustumine
   Käesolev direktiiv jõustub järgmisel päeval pärast selle avaldamist Euroopa Liidu Teatajas.
   Artikkel 3
   Adressaadid
   Käesolev direktiiv on adresseeritud liikmesriikidele.

      Strasbourg, 11. märts 2008

            Euroopa Parlamendi nimel

            president

         H.-G. PÖTTERING

            Nõukogu nimel

            eesistuja

         J. LENARČIČ

      (1)  ELT C 161, 13.7.2007, lk 45.

      (2)  ELT C 39, 23.2.2007, lk 1.

      (3)  Euroopa Parlamendi 14. novembri 2007. aasta arvamus (Euroopa Liidu Teatajas seni avaldamata) ja nõukogu 3. märtsi 2008. aasta otsus.

      (4)  ELT L 390, 31.12.2004, lk 38.

      (5)  EÜT L 184, 17.7.1999, lk 23. Otsust on muudetud otsusega 2006/512/EÜ (ELT L 200, 22.7.2006, lk 11).

      (6)  ELT C 255, 21.10.2006, lk 1.

      (7)  EÜT L 204, 21.7.1998, lk 37. Direktiivi on viimati muudetud nõukogu direktiiviga 2006/96/EÜ (ELT L 363, 20.12.2006, lk 81).”